wickkiey/tamil-wikipedia-chunked huggingface dataset:
# சிந்தடி

**சிந்தடி** என்பது மூன்று சீர்களைக் கொண்டு இயங்கும் அடி, அளவடியின் நான்கு சீரில் ஒன்று சிந்தி(குறைந்து), மூன்று சீரில் இயங்குவதால் இதன் பெயர் சிந்தடி எனப்பெற்றது. இதனை *முச்சீர் அடி* என்றும் கூறுவர்.  
என்னும் இப்பாடல் வஞ்சிவிருத்தமாகும். இதன்கண் நான்கு அடிகள் உள்ளன. ஒவ்வொரு அடியும் மூன்று சீர்களைக் கொண்டுள்ளது. இப்பாடலில் நேரொன்று ஆசிரியத்தளை, இயற்சீர்வெண்தளை ஆகிய இரண்டு தளைகள் உள்ளன இவ்விரு தளைகளும் தோன்ற மூன்று சீர்கள் தேவைப்படுகின்றன. எனவே, சிந்தடி அமைய இருதளைகள் தேவை. இதையே இலக்கணம் ‘இருதளை சிந்தாம்’ என்கின்றது.
# சிந்தடி

## மேற்கோள்

- தமிழ் இணைய பல்கலைக்கழகம்
# பிள்ளை லோகாசாரியார்

**பிள்ளை லோகாசாரியார்** (Pillai Lokacharya) கிபி 1205 ம் ஆண்டு ஐப்பசி மாதம் திருவோணம் நட்சத்திரத்தில் வடக்கு திருவீதி பிள்ளை என்பவருக்கு மகனாக பிள்ளை உலகாசிரியன் எனும் இயற்பெயரோடு திருவரங்கத்தில் பிறந்தார். வடக்கு திருவீதி பிள்ளை தன் ஆசாரியனான நம்பிள்ளையின் (வடமொழியில் லோகாச்சாரியா) மீது கொண்ட பக்தியின்பால் தன் மகனுக்கு லோகாச்சாரிய பிள்ளை எனப் பெயரிட்டு பின்னாளில் பிள்ளை லோகாச்சாரியன் (தமிழில் உலகாசிரியன்) என்றானது. அழகிய மணவாளப்பெருமாள் நாயனார் இவரின் உடன் பிறந்தவராவர்.  
கிபி 14ம் நூற்றாண்டின் தொடக்கத்தில் வடக்கிலிருந்து வந்த மாலிக் கபூர் படையெடுப்பால் திருவரங்கம் பெரிதும் பாதிக்கப்பட்ட போது, அரங்கநாத கோயில் உற்சவரான நம்பிள்ளையை அந்நியரிடம் காக்க வேண்டி உற்சவரோடு திருவரங்கத்தைவிட்டு வெளியேறியவர் தன்னுடைய 106 ஆம் அகவையில் மதுரை அருகே யானைமலை கிராமத்தினருகே உள்ள *ஜோதிஷ்குடி* எனுமிடத்தில் கி பி 1311ல் பரமபதமடைந்தார்.
# பிள்ளை லோகாசாரியார்

## இயற்றிய நூல்கள்

இவரின் பதினெட்டு படைப்புகள் பொதுவாக **அஷ்டதச ரகசியம்** என வைணவர்களால் அழைக்கப்படுகிறது. முன்னாட்களில் வைணவ மடங்களில் உபதேசிக்கப்பட்டவகளை முதன்முறையாக எழுத்துகளில் கொணர்ந்த பெருமை இவரையே சாரும்.  
- தத்துவத் திரயம் - வடமொழியில்
- முமுக்சுப் படி - மணிப்பிரவாள நடையில்
- வசன பூசணம் - தமிழில் வைணவம், ஆழ்வார்கள் குறித்து
# அளவடி

**அளவடி** என்பது நான்கு சீரால் ஆன அடியாகும். இது *நேரடி* எனவும் கூறப்படும்.
# அளவடி

## பெயர்க்காரணம்

செய்யுள் நூலார் யாவரும் ஒத்து நேர்ந்துகொண்ட அடி நேரடி. (நேர்தல் - ஒத்துக்கொள்ளுதல்) எதுகை மோனை முதலிய தொடை விகற்பங்களை அறிந்து கணக்கிட உதவுவது நான்கு சீரால் இயன்ற அளவடி. எனவே கணக்கிடுவதற்குப் புலவர் எல்லோரும் அளவடியையே நேர்ந்தனர். ஆகையால் அளவடியின் பெயர் ‘நேரடி’ எனக் கொள்ளப்பெற்றது.  
என்னும் இப்பாடல் கலிவிருத்தமாகும். இது நான்கு அடிகளைக் கொண்டுள்ளது. ஒவ்வொரு அடியும் நான்கு சீர்களால் அமைந்துள்ளது. நான்கு சீர்களைக் கொண்ட இந்த அளவடியில்/ நேரடியில், முறையே நிரையொன்றாசிரியத்தளை, இயற்சீர் வெண்டளை. நேர்ஒன்றாசிரியத்தளை என்று மூன்று தளைகள் தோன்றுகின்றன. இதனை மூன்று தளையால் வந்த அடி எனலாம். முத்தளையால் வந்த அடி, அளவடி/நேரடி. இதனையே ‘முத்தளை அளவடி’ என்கின்றது இலக்கணம்.
# அளவடி

## மேற்கோள்

- தமிழ் இணைய பல்கலைக்கழகம்
# நெடிலடி

**நெடிலடி** என்பது ஐந்து சீர்களால் அமைந்த அடி. சீர் எண்ணிக்கையைக் கருதி *ஐந்து சீரடி நெடிலடி* எனப்படுகின்றது. அதாவது இயல்பான அடியாகிய நான்குசீர் அடியாகிய அளவடியின் ஓர் சீர் மிகுந்து வருவது நெடிலடியாகும்.  
இக் கட்டளைக் கலித்துறை எனும் செய்யுளில் உள்ள நான்கு அடிகளும் ஐந்து சீர்களும் உள்ள நெடிலடிகளாகும்.  
இது கலித்துறைப்பாடல். நான்கு அடிகளைக் கொண்டுள்ளது. ஒவ்வொரு அடியும் ஐந்து சீர்களால் நிரம்பியுள்ளது. எனவே, நெடிலடி நான்கிளைக் கொண்டு வந்துள்ள பாடல் இந்தக் கலித்துறை. இதன் முதலடியை மட்டும் கொண்டு ஐந்து சீர்களைக் கொண்ட இயற்சீர் வெண்தளை, இயற்சீர் வெண்தளை, கலித்தளை, நேரொன்றாசிரியத்தளை என்று நான்கு தளைகள் அமைகின்றன. ஆதலால், நான்கு தளைகளால் அமைவது நெடிலடி என்று கூறலாம். யாப்பிலக்கணமும் ‘நால்தளை நெடிலடி’ எனக் குறிக்கின்றது
# நெடிலடி

## மேற்கோள்

- தமிழ் இணைய பல்கலைக்கழகம்
# கழி நெடிலடி

**கழி நெடிலடி** என்பது ஆறு, ஏழு, எட்டு என ஐஞ்சீரின் மிக்குவரும் அடிகள் ஆகும். கழி-மிகுதி. ‘கழிபெருங்காதல்’, ’கழிபேர்இரக்கம்’ என்பவற்றை நோக்கியும் கழி என்பதன் பொருளை உணரலாம். இயல்பான நான்கு சீர்களையுடைய அடி, அளவடி; அளவடியின் ஒருசீ்ர் மிக்கது நெடிலடி; நெடிலடியின் ஒன்றோ பலவோ ஆகிய சீர்கள் மிக்கது கழி நெடிலடி. கழி நெடிலடி ஒன்று, எத்தனை சீர்களால் நிரம்பியது என்பது தோன்ற அதன் எண்ணிக்கையை உள்ளடக்கி அறுசீர்க்கழிநெடிலடி, எழுசீர்க்கழிநெடிலடி, எண்சீர்க் கழிநெடிலடி என்று வழங்கப்பெறுவது உண்டு.  
இஃது அறுசீர்க் கழி நெடிலடி ஆசிரிய விருத்தம், நான்கு அடிகளைக் கொண்டு நடக்கின்றது. இந்தப் பாடலின் ஒவ்வோர் அடியும் ஆறுசீர்களால் நிரம்புகின்றது. ஆகவே, ஒவ்வோர் அடியும் கழி நெடிலடி.
இதுபோல் ஏழு சீர்கள் மற்றும் எட்டு சீர்கள் வரை கழி நெடிலடி அமைவது சிறப்பு. ஓர் அடியில் பன்னிரண்டுக்கு மேல் சீர்கள் வரினும் அதற்கும் கழி நெடிலடி என்றே பெயர். ஆயினும் பன்னிரண்டு சீர்க்கு மேல் வருவன சிறப்பில என்பர்.
# கழி நெடிலடி

## தளையால் பெறும் பெயர்

இஃது அறுசீர்க் கழிநெடிலடி ஆசிரிய விருத்தம், நான்கு அடிகளைக் கொண்டு நடக்கின்றது. இந்தப் பாடலின் ஒவ்வோர் அடியும் ஆறுசீர்களால் நிரம்புகின்றது. ஆகவே, ஒவ்வோர் அடியும் கழி நெடிலடி. இப்பாடலின் ஓர் அடியில்
நேர் ஒன்றாசிரியத்தளை, நிரையொன்றாசிரியத்தளை, நிரையொன்றாசிரியத்தளை, நிரை ஒன்றாசிரியத் தளை, கலித்தளை என்றாக ஐந்து தளைகள் இடம் பெறுகின்றன. ஆதலால் ஐந்து தளைகளால் அமைவது கழி நெடிலடி என்கின்றனர்.
# ஜான் டென்வர்

**ஜான் டென்வர்** என அறியப்படும் **ஜான் டச்சென்ட்ராப்** (Henry John Deutschendorf, Jr. டிசம்பர் 31, 1943 – அக்டோபர் 12, 1997), ஓர் அமெரிக்க இசையமைப்பாளர், பாடலாசிரியர், பாடகர், நடிகர், சூழலியல் போராளி, மனிதாபிமானப் போராளி என்ற மிகவும் அபூர்வமான கலவை கொண்ட ஆளுமைகள் நிறைந்தவர். அவரது பாடல்கள் மனதிற்கு உவகையளிப்பதாகவும் மிகுந்த நேசத்தோடு நெய்யப்பட்டதாகவும் இருக்கும். பெரும்பாலான பாடல்கள் அவரது இயற்கையின் மீதான காதலையும் இயற்கையோடு இணைந்த தூய்மையான வாழ்வையும் வெளிப்படையாகப் பேசுபவை. இயற்கையுலகின் கொடைச் செல்வங்களையும் அழகுகளையும் புகழ்பவை. சன் ஆன் மை சோல்டர்ஸ், ஆனிஸ் சாங், தாங்க் காட், ஐயாம் எ கண்ட்ரி பாய், ஐயாம் சார் போன்றவை முதலிடம் பிட்டித்த பாடல்களாகும். ராக்கி மவுண்டன் ஹை, ஜாண்டென்வர்ஸ் கிரேட்டஸ்ட் ஹிட், விண்ட் சாங் போன்ற இசைத்தொகுப்புகள் பரபரப்பாக விற்பனையானவை. புகழ்பெற்ற கிராமி விருது வழங்கும் நிகழ்ச்சியை ஐந்து முறை தொகுத்து வழங்கியவர்; தனது 53 ஆம் வயதில் தனியாக விமானம் ஓட்டிச்சென்று பசிபிக் கடலுள் விழுந்து இறந்து போனார்.
# ஜான் டென்வர்

## இளமைக்காலம்

ஜான் டென்வர் நியூமெக்சிகோ மாநிலத்தின் ரோஸ்வெல் என்ற நகரத்தில் 1943 இல் பிறந்தார். ஜான் டச்சென்ட்ராப் என்ற அவரது இயற்பெயரின் பொருள் ‘ஓர் ஜெர்மானியக் கிராமம்’ என்று தான். அவரது தந்தை ஜெர்மானிய வழித்தோன்றல்களைச் சேர்ந்தவ ரென்பதாலும், தாயின் பின்புலம் ஸ்காட்டிஷ்-ஐரிஷ்-ஜெர்மன் கலவை என்பதாலும் இப்பெயர் வைக்கப்பட்டது. தந்தை விமானப்படையில் விமான ஓட்டியாக இருந்தார். அடிக்கடியான வேலைமாற்றத்தின் காரணமாக அமெரிக்காவின் பல்வேறு மாநிலங்களிலும், ஜப்பானிலும் கூட சிறிது காலம் வசிக்க நேர்ந்தது. நிரந்தரமாக ஓரிடத்தில் வாழாததால் தொடர்ந்த நண்பர்கள் யாருமில்லாமல் தனிமையில் வளர்ந்தார் ஜான்.
# ஜான் டென்வர்

## இசை நாட்டம்

குழந்தைகளிடம் அன்பு காட்டாத தனது தந்தையோடு அடிக்கடி சண்டை வந்தது. அவரது தாயின் வீட்டிலேயே மிகவும் மகிழ்ச்சியானவராக இருந்தார். அக்காலத்தைய நாட்டுப்புற இசையை அங்குதான் கேட்டார். அவரது தாய்வழிப்பாட்டி ஜானின் இசையார்வத்தை ஒழுங்குபடுத்தியதோடு 40வருட பழமையான தனது கிப்ஸன் கித்தாரை பேரனுக்கு வழங்கினார். அப்போது ஜானுக்கு 11 வயது. ஜானின் தந்தை இசையை அறவே வெறுத்தார். இசை போன்ற பொழுதுபோக்கில் காலத்தை வீணடிக்காமல் வயலில் வேலைசெய்து சொந்தமாக ஜான் சம்பாதிக்கவேண்டும் என்று வற்புறுத்தினார். வீட்டில் சச்சரவுகள் அதிகமானதால் தனது பதினாறாவது வயதில் ஜான் டெக்ஸாஸில் அவர்கள் வாழ்ந்துகொண்டிருந்த வீட்டை விட்டு தந்தையின் காரை எடுத்துக் கொண்டு கலிபோர்னியாவுக்கு ஓடிப்போனார். அங்குள்ள அவரது குடும்ப நண்பர்கள் சிலர் இசையில் வளர உதவுவார்கள் என்று எண்ணியிருந்தார். அவர் சென்று சேர்வதற்கு முன்பாகவே அங்கு பறந்து சென்ற தந்தை பிடித்து இழுத்துவந்து பள்ளியில் மீண்டும் சேர்த்தார்.  
சிலவருடம் கழித்து, 1964 இல் கட்டடக்கலைப் படிப்பைப் பாதியில் விட்டு மீண்டும் கலிபோர்னியாவுக்குச் சென்றார். நாட்டுப்புற, ராக் இசைப்போக்குகள் கலிபோர்னியாவில் வேகமாக வளர்ந்து வந்த காலம் அது. உச்சரிப்பதற்கு கடினமாக இருந்த டச்சென்ட்ராப் என்ற பெயரை விடுத்து, அவர் விரும்பும் மலைகளின் மாநிலமான கொலராடோவின் தலைநகரான டென்வர் என்பதைத் தன் பெயரில் இணைத்துக் கொண்டார். இப்பெயர் மலைகள் சூழ்ந்த அமெரிக்காவின் மேற்குப் பகுதிகளின் மீதான அவரது ஈர்ப்பைக் குறிப்பதாகவும் இருந்தது. இரவு விடுதிகளிலும் சிறிய இசைக்குழுக்களிலும் இணைந்து இசையமைத்துப் பாடினார்.  
குழுப்பாடராகக் கிடைத்த சொற்பப் பணத்தைச் சேர்த்து தனது முதலாவது இசைத்தொகுப்பைப் பதிவு செய்தார். 250 பிரதிகள் எடுத்து தனக்குத் தெரிந்த எல்லா முகவரிகளுக்கும் அஞ்சல் செய்தார். இசை விரும்பிகளாக அவர் அறிந்து வைத்திருந்தவர்களிடம் நேரில் வழங்கினார். வியட்நாம் போர் நடந்துவந்த அக்காலத்தில் போருக்குச் செல்லும் வீரர்கள் விடை பெறும் பாடலாக பலர் அந்தப் பாடலைக் கண்டடைந்தார்கள். ஆனால் ஜான் டென்வருக்கு வெற்றி அப்போதும் ஒரு தொலைதூரக் கனவாகத்தான் இருந்தது.
# வலைவாசல்:இந்தியா/சிறப்புக் கட்டுரை/1

<div>  
</div>
**இந்திய விண்வெளி ஆய்வு மையம்** எனப்படும் இசுரோ இந்திய அரசின் முதன்மை தேசிய விண்வெளி முகமை ஆகும். இசுரோ உலகின் மிகப்பெரும் விண்வெளி ஆய்வு மையங்களில் ஆறாவதாக உள்ளது. இதன் முதன்மை நோக்கமாக விண்வெளித் தொழில்நுட்பத்தில் மேம்பாடுகளை ஆராய்வதும் அவற்றை நாட்டு நலனுக்காகப் பயன்படுத்துவதும் ஆகும். 1975 இல் இந்தியாவின் முதல் செயற்கைக்கோள், ஆரியபட்டா இசுரோவால் அமைக்கப்பட்டு சோவியத் ஒன்றியத்தால் விண்ணேற்றப்பட்டது. 1980 இல் இந்தியாவில் கட்டமைக்கப்பட்ட ஏவுகலம் (எஸ்.எல்.வி-3) மூலமாக முதல் செயற்கைக் கோள், ரோகினியை விண்ணேற்றியது. தொடர்ந்து செயற்கைக் கோள்களை முனையச் சுற்றுப்பாதைகளில் ஏவத்தக்க முனைய துணைக்கோள் ஏவுகலம் மற்றும் புவிநிலைச் சுற்றுப்பாதைகளில் ஏவத்தக்க ஜி.எச்.எல்.வி என்ற இரு ஏவுகலங்களை வடிவமைத்துக் காட்டியது. இந்த ஏவுகலங்கள் மூலம் பல தொலைதொடர்பு செயற்கை கோள்களையும் புவி கூர்நோக்கு செயற்கைக்கோள்களையும் இசுரோ ஏவியுள்ளது. இதன் உச்சக்கட்டமாக 2008ஆம் ஆண்டில் நிலவை நோக்கிய இந்தியாவின் முதல் பயணமாக சந்திரயான்-1 ஏவப்பட்டது. ***'மேலும்...***'
# வலைவாசல்:இந்தியா/சிறப்புக் கட்டுரை/2

<div>  
</div>
**கேப்டன் லட்சுமி** எனப்படும் **இலட்சுமி சாகல்** 1943ஆம் ஆண்டு நேதாஜியால் தொடங்கப்பட்ட இந்திய தேசிய ராணுவம் என்ற இயக்கத்தின் பெண்கள் பிரிவான ஜான்சி ராணி படைபடைப்பிரிவின் தலைவி. மேலும் இவர் நேதாஜியின் ‘ஆசாத் ஹிந்த் அரசின் ஒரே பெண் அமைச்சர்; அனைத்திந்திய ஜனநாயக மாதர் சங்கத்தின் துணைத்தலைவராக பதவி வகித்தவர்; இந்திய அரசின் மிக உயரிய விருதான பத்மபூஷண் விருது பெற்றவர். இவர் பிரித்தானிய இந்தியாவின் சென்னை மாகாணம் பகுதியை சேர்ந்தவர். அடிப்படையில் ஒரு மருத்துவரான இவர் இரண்டாம் உலகப்போருக்கு பின்பு இந்திய மேலவையில் உறுப்பினராகப் பணியாற்றினார். 2002 இந்தியக் குடியரசுத் தலைவர் தேர்தலில் அப்துல்கலாமை எதிர்த்துப் போட்டியிட்டு தோல்வியடைந்தார். இவர் 23 சூலை, 2012 அன்று மாரடைப்பால் இயற்கை எய்தினார். இவர் ஜான்சி ராணிப் படையில் பணியாற்றிய போது அப்படையில் உள்ள பெண்கள் பிரித்தானிய படையிடம் மாட்டிக்கொள்ளக் கூடாது என்பதால் நேதாஜி அப்படையினரை மலேயாவுக்குத் திரும்ப ஆணை பிறப்பித்தார். **மேலும்...**
# வலைவாசல்:இந்தியா/சிறப்புக் கட்டுரை/3

<div>  
</div>
**சந்திரசேகர ஆசாத்** (1906–1931) பரவலாக அறியப்படும் இந்திய விடுதலை போராட்ட வீரர்களுள் ஒருவர். இந்துத்தான் குடியரசு அமைப்பு மீளுருவாக்கம், ககோகி தொடருந்துக் கொள்ளை, பகத் சிங் போன்றவர்களை வழிநடத்துதல், இந்துத்தான் சோசலிசக் குடியரசு அமைப்பு உருவாக்கம், பிரித்தானிய அதிகாரி சான்டர்சு படுகொலை போன்றவற்றில் பங்களித்தவர். இவரது தாயான தேவி இவரை காசியில் உள்ள வித்யா பீடத்தில் சமக்கிருதம் கற்பிக்க அனுப்புமாறு அவருடைய தந்தையிடம் கூறி ஏற்கச் செய்தார். ஆனால் இவரது பதினைந்தாவது வயதில் இவர் ஒத்துழையாமை இயக்கத்தில் இணைந்ததற்காக கைது செய்யப்பட்டு குற்றவியல் நடுவரிடம் கொண்டு செல்லப்பட்டார். அந்த நடுவரிடம் செய்த எதிர்வாதங்களுக்குப் பிறகு சந்திரசேகர ஆசாத் என்று புனை பெயரால் மக்களால் அதிகம் அறியப்படும் அளவுக்கு ஆசாத்தின் எதிர்வாதங்கள் அமைந்தது. **மேலும்...**
# வலைவாசல்:இந்தியா/சிறப்புக் கட்டுரை/4

<div>  
</div>
**காவிரி ஆற்று நீர்ப் பிணக்கு** என்பது இந்திய மாநிலங்களான தமிழ்நாட்டுக்கும் கர்நாடகாவுக்கும் இடையிலான ஆற்று நீர்ப் பங்கீட்டுப் பிணக்கு ஆகும். காவிரியாற்றின் நீரை கர்நாடகம், தமிழ்நாடு, கேரளா, புதுச்சேரி ஆகிய மாநிலங்கள் பகிர்ந்துகொள்ள வேண்டும். 1892 மற்றும் 1924 ஆண்டுகளில் சென்னை மாகாணத்திற்கும் மைசூர் மாகாணத்திற்கும் இடையே நிகழ்ந்த இரு வேறு முரண்பட்ட ஒப்பந்தங்கள் இந்த நீர் பங்கீட்டு பிரச்சினைக்கு முக்கிய காரணமாகக் கருதப்படுகிறது. இருநூறு ஆண்டுகளுக்கு முன் 1807-ஆம் ஆண்டு மைசூர் அரசுக்கும் சென்னை மாகாண அரசுக்கும் இடையே காவிரி நதி நீரைப் பகிர்ந்துகொள்வதில் சிக்கல் எழுந்தது. மைசூர் அரசு மத்திய அரசிடம் முறையிட்டதன் பேரில் பல்வேறு கட்டப் பேச்சுவார்த்தைகளுக்குப் பிறகு 1892-ஆம் ஆண்டு முதன்முதலாக ஒரு ஒப்பந்தம் ஏற்பட்டது. **மேலும்...**
# வலைவாசல்:இந்தியா/சிறப்புக் கட்டுரை/5

<div>  
</div>
**சென்னை முற்றுகை** என்பது பிரித்தானியக் கட்டுப்பாட்டில் இருந்த சென்னையை தங்கள் கட்டுபாட்டுக்கு கொண்டுவர பிரெஞ்சு படைகள் டிசம்பர் 1758 முதல் பெப்ரவரி 1759 வரை, லல்லி தலைமையில் நடத்திய முற்றுகைப் போராகும். இது ஏழு ஆண்டுப் போரின் போது நடந்த போராகும். பிரித்தானியப் படைகள் வெற்றிகரமாக இந்த முற்றுகையை எதிர்கொண்டனர். இந்தப் போரில் சென்னை நகரைப் பாதுகாக்க பிரித்தானியப் படையினர் 26,554 பீரங்கிக் குண்டுகளையும் 200,000 தோட்டாக்களையும் பயன்படுத்தினர். சென்னைப் பட்டினத்தைக் கைப்பற்றத் தவறியமை பிரெஞ்சுப் படையின் இந்திய நுழைவுக்குப் பெரும் பின்னடைவாக அமைந்ததுடன் பின்னாளில் நடைபெற்ற வந்தவாசிப் போருக்கும் பின்னடைவை ஏற்படுத்தியது.
**மேலும்...**
# வலைவாசல்:இந்தியா/சிறப்புக் கட்டுரை/6

<div>  
</div>
**ஓணம்** கேரள மாநிலத்தில் கொண்டாடப்படும் ஒரு பாரம்பரிய சிறப்பு மிக்கத் திருவிழா. கொல்லவருசம் என்ற மலையாள ஆண்டின் முதல் மாதமான சிங்க மாதத்தில் 10 நாட்கள் ஓணமாக கொண்டாடப்படுகிறது. கேரள மக்களால் சாதி, மத வேறுபாடின்றி இது கொண்டாடப்படுகிறது. ஓணம் ஓராயிரம் ஆண்டுகளாகக் கொண்டாடப்பட்டு வருவதாக கிபி 861 தேதியிட்டுக் கிடைத்த தாமிரத்தகட்டில் பொறிக்கப்பட்டுள்ளது. மகாபலி என்ற கேரள மன்னன் வேள்வி செய்யும் போது திருமால் வாமணனாக உருவெடுத்து வந்து மூன்றடி மண் கேட்டார். மகாபலியும் தந்தான். ஒரு அடியால் இந்த பூமியையும் மறு அடியால் விண்ணையும் அளந்த திருமாலுக்கு மூன்றாவது அடிக்காக தனது தலையையே கொடுத்தான் பலி. அவனுக்கு முக்தி அளிக்க வேண்டி அவனைப் பாதாள உலகிற்கு தள்ளினார் திருமால். தன் மக்கள் மீது மிகுந்த அன்பு வைத்திருப்பதால் ஆண்டுக்கு ஒருமுறை பாதாளத்தில் இருந்து தனது நாட்டுக்கு வந்து மக்களைக் கண்டு மகிழும் வரம் வேண்டினான் பலி. அதன்படி, ஒவ்வொரு திருவோணம் அன்று மகாபலி பாதாள உலகில் இருந்து பூலோகத்திற்கு வருவதோடு, தங்களது வீடுகளுக்கும் வந்து செல்வதாக கேரள மக்கள் நம்புகிறார்கள். **மேலும்...**
# வலைவாசல்:இந்தியா/சிறப்புக் கட்டுரை/7

<div>  
</div>
**சென்னை மாகாணம்**, பிரித்தானிய இந்தியாவின் ஓரு நிருவாகப் பிரிவு. இது மெட்ராஸ் ராஜதானி, சென்னை ராஜதானி, மெட்ராஸ் மாகாணம் என்றும் அழைக்கப்படுகிறது. இது தென்னிந்தியாவின் பெரும்பாலான பகுதிகளை உள்ளடக்கியிருந்தது. இன்றைய தமிழ்நாடு, கேரளத்தின் மலபார் பகுதி, இலட்சத்தீவுகள், ஆந்திரப் பிரதேசத்தின் ஆந்திரா மற்றும் ராயலசீமை பகுதிகள், கர்நாடகத்தின் பெல்லாரி, தட்சிண கன்னடா, உடுப்பி பகுதிகள் ஆகியவை இம்மாகாணத்தில் அடங்கியிருந்தன. இதன் கோடைக்காலத் தலைநகரம் உதகமண்டலம், குளிர்காலத் தலைநகரம் சென்னை. 1600 இல் இங்கிலாந்தின் முதலாம் எலிசபெத் அரசி ஓர் ஆங்கிலேய வர்த்தகர் குழுமத்துக்கு பிரித்தானிய கிழக்கிந்திய நிறுவனம் என்னும் கூட்டுப் பங்கு நிறுவனத்தை உருவாக்க அனுமதி அளித்தார். இந்நிறுவனம் முதலாம் ஜேம்ஸ் மன்னரின் காலத்தில் இந்தியாவில் வர்த்தக நிலையங்களை அமைக்க முகலாயப் பேரரசர் ஜஹாங்கீரின் அனுமதியைப் பெற்றது. முதலில் இந்தியாவின் மேற்கு மற்றும் கிழக்குக் கடற்கரைகளில் வர்த்தக நிலையங்கள் தொடங்கப்பட்டன. பின்னர் சந்திரகிரி அரசரிடம் பேச்சுவார்த்தை நடத்திய கம்பனி நிருவாகி சர் பிரான்சிசு டே, மதராசப்பட்டினம் எனும் கிராமத்தருகே ஒரு வணிக நிலையத்தை நிறுவ நிலஉரிமை பெற்றார்.
**மேலும்...**
# வலைவாசல்:இந்தியா/சிறப்புக் கட்டுரை/8

<div>  
</div>
**அரவான்** இந்து காப்பியமான மகாபாரதத்தில் தோன்றும் ஒரு சிறிய கதாபாத்திரம். அரவான் பாண்டவ இளவரசன் அருச்சுனன், மற்றும் நாக இளவரசி உலுப்பி ஆகியோரின் மகன். அரவான் கூத்தாண்டவர் வழிபாட்டு மரபின் முக்கியக் கடவுளாக உள்ளார். 'கூத்தாண்டவர்' என்பது இந்த வழிபாட்டு மரபில் அரவானுக்கு வழங்கப்படும் பொதுவான பெயர். திரௌபதி வழிபாட்டு மரபிலும் இவர் முக்கியப் பங்கு வகிக்கிறார். இந்த இரண்டு வழிபாட்டு மரபுகளும் தென்னிந்தியாவில் அரவானை கிராம தெய்வமாக வழிபடும் பகுதியில் தோன்றியவை. அரவான், *அலி* என்று அழைக்கப்படும் திருநங்கைகள் சமூகத்தின் காவல் தெய்வமுமாவார். குருசேத்திரப் போரில் அரவான் வீர மரணம் அடைவதாக மகாபாரதம் சித்தரிக்கிறது. போரில் பாண்டவர்கள் வெற்றி பெறுவதற்கு காளி அருள் வழங்க வேண்டும் என்பதற்காக அரவான் தன்னையே கடவுளுக்கு பலி கொடுத்ததை சிறப்பிக்கும் மரபும் தென்னிந்திய சமூகத்தில் உள்ளது. தன்னையே பலி கொடுத்ததற்காக கிருஷ்ணர் அரவானுக்கு வழங்கிய மூன்று வரங்களில் ஒன்றே கூத்தாண்டவர் வழிபாட்டு மரபின் மையமாக உள்ளது. **மேலும்...**
# வலைவாசல்:இந்தியா/சிறப்புக் கட்டுரை/9

<div>  
</div>
**கடமா** (*Bos gaurus*) என்பது இந்தியக் காடுகளில் காணப்படும் இரட்டைப்படைக் குளம்பிகள் குடும்பத்தை சேர்ந்த ஆ இனமாகும். உலகில் காணப்படும் ஆக்குடும்ப இனங்களிலேயே மிகப்பெரிய உடலளவைக் கொண்டது கடமா ஆகும். கடமா, காட்டுப்பசு, காட்டா, மரை, கட்டேணி, காட்டுபோத்து என்று பல பெயர்களில் அறியப்பட்டுள்ளது. தென்கிழக்காசியா|தென்கிழக்கு ஆசியப்]] பகுதியில் கடமாவில் நான்கு உள்சிற்றினங்கள் (*sub-species*) இருப்பதாக அறியப்பட்டுள்ளது. கடமாவின் மூதாதைய இனம் ஆசியக் கண்டத்தில் சுமார் 20 மில்லியன் ஆண்டுகளுக்கு முன்பு தோன்றியதாக அறியப்பட்டுள்ளது. சங்க இலக்கியத்தில் கடமா *கடமா தொலைச்சிய கானுறை வேங் கை* (நாலடி, 300), *மரையின் ஆண். மரையான் கதழ்விடை* (மலைபடு. 331) என்றவாறு குறிக்கப்பட்டுள்ளது. இவை வெப்பமண்டல காடுகளில் வாழ்பவையாகும். ***'மேலும்...***'
# வலைவாசல்:இந்தியா/சிறப்புக் கட்டுரை/10

<div>  
</div>
**மகாவீரர்** என்பவர் சமண சமயத்தின் மையக் கருத்துக்களை பரப்பியவரும் *வர்த்தமானர்* என்றும் அறியும் இந்திய துறவியாகும். சமண மத மரபு வரலாற்றில் அவர் 24<sup>ஆவதாகவும்</sup> கடைசியாகவும் தோன்றிய தீர்த்தங்கரர் ஆவார். பீகார் மாநிலத்தில் ஜமுயி மாவட்டத்தில் இருந்த லச்சுவார் என்ற முன்னாள் அரசாட்சியின் "சத்திரியகுண்டா" என்ற இடத்தில் மகாவீரர் *சித்தார்த்தன்* என்னும் அரசனுக்கும் *திரிசாலா* என்ற அரசிக்கும் இந்திய நாட்காட்டியில் *சைத்ர* மாதம் வளர்பிறை பதின்மூன்றாம் நாள் (கிரெகொரியின் நாட்காட்டியில் ஏப்ரல் 12) அன்று பிறந்தார். உலகெங்கும் உள்ள சமணர்கள் அவரது பிறந்தநாளை **மகாவீர் ஜெயந்தி** எனக் கொண்டாடுகின்றனர். 12 ஆண்டுகள் ஆன்மீகத் தேடலுக்குப் பின்னர் சமண சமயத்திற்கு புத்துயிர் ஊட்டி இந்தியாவெங்கும் பரப்பினார். ***'மேலும்...***'
# குவாசு

**குவாசு** (கிரந்தம்:*குவாஸ்*; உருசியம்:*Квас*; ஆங்கிலம்:*Kvass*) என்பது கருப்பு அல்லது கம்பு ரொட்டியில் (இலங்கை வழக்கு:பாண்) இருந்து நொதித்தல் மூலம் உருவாக்கப்படும் சிலாவியர்களின் மரபார்ந்த பானம் ஆகும். ரொட்டியின் நிறம் எவ்வாறு இருக்கின்றதோ அவ்வாறே நொதித்தல் மூலம் கிடைக்கும் பானத்தின் நிறமும் அமையும். இதில் அல்ககோல் அளவு 1.2%க்கும் குறைவாகவே உள்ளது, இதனால் உருசிய தரத்தின் படி குவாசு மதுபான வகைகளுக்குள் அடக்கப்படுவதில்லை. வழமையாக இது பழங்கள், மூலிகைகள் போன்றன சேர்க்கப்பட்டும் உருவாக்கப்படுகின்றது. சிலாவிய நாடுகளான உருசியா, பெலாருஸ், உக்ரெய்ன், லிதுவேனியா, லாட்வியா போன்ற நாடுகளிலும் மற்றும் சோவியத் ஒன்றியத்தில் இருந்து பிரிந்து சென்ற ஏனைய நாடுகளிலும் இது மிகவும் பிரசித்தி பெற்றது. கோடை காலத்தில் ஒவ்வொரு தெருக்களின் ஓரத்தில் குவாசு விற்பனை செய்யும் சிறுவிற்பனைக்கூடத்தைக் கண்ணுறலாம்.
# உலகளந்தான் கோல்

கோல் சோழர் காலத்திய ஓர் நில அளவைக்கான ஒரு கருவியாகும். நிலத்தை அளந்து நிலவரி விதிக்கப் பயன்படுத்தப்பட்ட பதினாறு சாண் நீளமுடைய கோல் “**உலகளந்தான் கோல்**” என்றழைக்கப்பட்டது. சோழநாட்டின் நிலம் அனைத்தையும் துல்லியமாக அளக்கவும், அவற்றின் தரத்தை நிர்ணயிக்கவும் உலகளந்தான்குறவர் என்பவர் தலைமையில் இராசராச சோழன் ஒரு குழு அமைத்தார். இக்குழு தனது பணியைக் குறைவறச் செய்து அரசனின் பாராட்டைப் பெற்றது. எந்தவித சாதனங்களும் கண்டறியாத அந்த காலத்திலேயே நிலத்தை அளந்து தரம் பிரிப்பதென்பது ஒரு மாபெரும் பணியாகும்.
# உலகளந்தான் கோல்

## உலகளந்தான் கோல் மூலம் அறியப்படும் சில அளவு விவரங்கள்

- 24 விரல் கொண்ட முழம் - கிஷ்கு
- 25 விரல் கொண்ட முழம் - பிரஜாப மத்தியம்
- 26 விரல் கொண்ட முழம் - தனுர் முஷ்டி
- 27 விரல் கொண்ட முழம் - தனுர் கிரஹம்
- 28 விரல் கொண்ட முழம் - பிராச்யம்
- 29 விரல் கொண்ட முழம் - வைதேகம்
- 30 விரல் கொண்ட முழம் - வைபுல்யம்
- 31 விரல் கொண்ட முழம் - பிரகீர்ணம்  
33”அங்குலம்(இஞ்ச்)ஆங்கில அளவிற்கு சமமானது கிஷ்கு முழமாகும்.
# இந்திய மலைகளின் பட்டியல்

இந்தியாவிலுள்ள மலைகள் மற்றும் மலைத்தொடர்களின் பட்டியல்
# இந்திய மலைகளின் பட்டியல்

## முகடுகள் (சிகரங்கள்)

- குருசிகார்
- ஆனைமுடி
- அங்கிந்தா
- ஆர்கங்லாஸ்
- பம்பாதுரா
- பந்தர்பஞ்ச்
- நீல மலை
- பூர்பு துரா
- சந்திரசைலம்
- சாங்கச்
- சௌதாரா
- சௌகாம்பா
- சிரிங்வீ
- சாங் கும்தான்
- தொட்டபெட்டா
- கங்கோத்ரி குழு
- கவுரி பர்வதம்
- கிரெப்டாகிமி
- கியா
- ஹர்தியோல்
- ஹாத்தீ பர்வதம்
- ஜாங்லிங் காங் அல்லது பாபா கைலாஷ்
- கால்சுபை
- காலாநாக்
- காமெத்
- கஞ்சன்சங்கா- இந்தியாவின் மிக உயர்ந்த மற்றும் உலகின் 3 ஆவது உயரமான சிகரம்.
- யட்ச கங்கா
- கபிலேஷ்
- கட்போரி டைபா
- கேதார்நாத்
- கோடாசாத்ரி
- மாமோஸ்தாங்காங்ரி
- மென்ட்டாக்
- மோல் லென்
- முல்லயாநகரி
- நாகலாப்பு
- நாக் திப்பா
- நந்தா தேவி - இந்தியாவின் இரண்டாவது மிக உயர்ந்த சிகரம்
- நந்தா தேவி கிழக்கு
- நந்தாகோண்ட்
- நந்தா கோட்
- நந்தா பால்
- நீல்கண்டா
- நன் குன்
- ஓம் பர்வத்
- பாஞ்ச்சுள்ளி
- பாண்டிம்
- பீக் பீடபூமி
- ராஜ் ரம்பா
- ரைமோ 1
- ரிஷிபாகர்
- சால்தாரோ காங்ரி
- சாஸர் காங்ரி
- சாங்க்தாங்
- சிஸ்பாரா
- சினியோச்சு
- சூஜ் தில்லா கிழக்கு
- சூஜ் தில்லா மேற்கு
- சூஜர் கா மில்டன்
- மேல் சூலி
- சுவர்காரோகிணி
- திரிசூலி
- திரிசூல்
- யமுனோத்ரி
# இந்திய மலைகளின் பட்டியல்

## மலைத்தொடர்கள்

- அகத்தியமலை
- ஆரவல்லி மலைத்தொடர்
- ஆனைமலைத் தொடர்
- கெமோர் மலைகள்
- ஏலகிரி மலைகள்
- கிழக்குத் தொடர்ச்சி மலைகள்
- கரோ மலைகள்
- இந்திய மலைத்தொடர்
- இமயமலைத்தொடர்
- ஜயிந்திய மலைகள்
- காரகரோம் மலைத்தொடர்
- காசி மலைத்தொடர்
- மணிப்பூர் மலைகள்
- மிசோ மலைகள்
- நாக மலைகள்
- நாக திப்பா
- நீலகிரி மலைகள்
- பழனி மலைகள்
- பட்டகை மலைகள்
- பிர் பாஞ்சல் மலைத்தொடர்
- பர்வாஞ்ச்சல் மலைத்தொடர்கள்
- சாத்பூரா மலைத்தொடர்
- சையாத்ரி
- சிவாலிக் மலைகள்
- விந்திய மலைத்தொடர்
- மேற்கு தொடர்ச்சி மலை
- சான்ஸ்கர் மலைத்தொடர்கள்
# இந்தியப் பள்ளத்தாக்குகளின் பட்டியல்

இந்தியாவிலுள்ள பள்ளத்தாக்குகளின் பட்டியல் கீழே தரப்பட்டுள்ளது. இந்த பள்ளத்தாக்குகளில் பெரும்பானமையானவை, அவற்றின் வழிப் பாயும் ஆறுகளின் பெயர்களைக் கொண்டு பெயரிடப்பட்டுள்ளன.  
- ஆம்பி பள்ளத்தாக்கு
- அலகநந்தா பள்ளத்தாக்கு
- அரக்கு பள்ளத்தாக்கு
- பாகீரதி பள்ளத்தாக்கு
- பக்ரா - நங்கல் பள்ளத்தாக்கு
- பைலகங்கா பள்ளத்தாக்கு
- சம்பா பள்ளத்தாக்கு
- சம்பல் பள்ளத்தாக்கு
- சும்பி பள்ளத்தாக்கு
- தாமோதர் ஆற்றுப் பள்ளத்தாக்கு
- தர்மா பள்ளத்தாக்கு
- டூன் பள்ளத்தாக்கு
- சுகோவு பள்ளத்தாக்கு
- ஹிராகுண்ட் பள்ளத்தாக்கு
- இம்பால் பள்ளத்தாக்கு
- சிந்து பள்ளத்தாக்கு
- ஜோஹர் பள்ளத்தாக்கு
- ஜோஜிலாபள்ளத்தாக்கு
- கம்பம் பள்ளத்தாக்கு தமிழ்நாடு
- காசுமீர் பள்ளத்தாக்கு
- காங்ரா பள்ளத்தாக்கு
- குளு மனாலி பள்ளத்தாக்கு
- குடீ பள்ளத்தாக்கு
- லாஹௌல் பள்ளத்தாக்கு
- மந்தாகினி பள்ளத்தாக்கு
- மர்க்கா பள்ளத்தாக்கு
- நாகார்ஜுனசாகர் பள்ளத்தாக்கு  
- நர்மதா ஆற்றுப் பள்ளத்தாக்கு
- நீத்தி பள்ளத்தாக்கு
- நியோரா பள்ளத்தாக்கு
- நூபுரா பள்ளத்தாக்கு
- பாங்கி பள்ளத்தாக்கு
- பிந்தர் பள்ளத்தாக்கு
- சங்க்லா பள்ளத்தாக்கு
- சௌர் பள்ளத்தாக்கு
- சிம்லா பள்ளத்தாக்கு
- அமைதிப் பள்ளத்தாக்கு
- ஸ்பிட்டீ பள்ளத்தாக்கு
- சூரூ பள்ளத்தாக்கு
- சட்லஜ் பள்ளத்தாக்கு
- டான் ஆற்றுப் பள்ளத்தாக்கு
- மலர்ப் பள்ளத்தாக்கு
- யம்தாங் பள்ளத்தாக்கு
- நந்தாயால் பள்ளத்தாக்கு
# இந்தியத் தீவுகளின் பட்டியல்

களில் உள்ள ஒரு தீவு]]
**இந்தியா நாட்டில் உள்ள 1208 தீவுகளில் சில** கீழே பட்டியலிடப்பட்டுள்ளன:
# இந்தியத் தீவுகளின் பட்டியல்

## தமிழ்நாடு

- முயல் தீவு
- குருசடை தீவு
- நல்ல தண்ணி தீவு
- பாம்பன் தீவு
- புள்ளிவாசல் தீவு
- திருவரங்கம் தீவு
- உப்புத்தண்ணித் தீவு
- விவேகானந்தர் பாறை
- குவிப்பில் தீவு
- கச்சத்தீவு (தற்போது இலங்கை கட்டுப்பாட்டில் பிரச்சினைக்குரியது)
- காட்டுப்பள்ளித் தீவு
- சென்னை தீவு
- கொள்ளிதீவு
# இந்தியத் தீவுகளின் பட்டியல்

## ஆந்திரப் பிரதேசம்

- பவானித் தீவு
- திவிசீமா
- கொனசீமா
- ஹோப் தீவு
- இருக்கம் தீவு
- ஸ்ரீஹரிக்கோட்டா
- வேநாடு
# இந்தியத் தீவுகளின் பட்டியல்

## மேகாலயா

- நங்குனும் ஆற்றுத் தீவு
# இந்தியத் தீவுகளின் பட்டியல்

## அசாம்

- திப்ரூ சாய்கோவா தீவு
- மஜுல தீவு
- உமானந்த தீவு
# இந்தியத் தீவுகளின் பட்டியல்

## பீகார்

- லாஹோபூர் தியாரா தீவு
# இந்தியத் தீவுகளின் பட்டியல்

## தமனும் தியூவும்

- தியூ தீவு
# இந்தியத் தீவுகளின் பட்டியல்

## மத்திய பிரதேசம்

- மந்தத தீவு
# இந்தியத் தீவுகளின் பட்டியல்

## கோவா

- அஞ்சதீவா தீவு
- ஜோரா தீவு
- கும்பர்ஜுவா தீவு
- திவார் தீவு
- சவோ ஜேசின்டோ
- புனித ஸ்தேவான் தீவு
- திஸ்வாடி தீவு
- வான்சிம் தீவு
- இலா கிராண்டி
- இலா பிகுயினோ
# இந்தியத் தீவுகளின் பட்டியல்

## குஜராத்

- துவாரகை தீவு
- கேங்கடோ பேட் தீவு
- கச்சு வளைகுடா தீவு
- கிழக்கு சிந்து படுகை தீவுகள்
- கபீர்வத் தீவு
- காதீர் பேட் தீவு
- கச்சு தீவு
- நந்தா பேட் தீவு
- பிராம் தீவு
- பிரோடன் தீவு
- சியால் பேட் தீவு
# இந்தியத் தீவுகளின் பட்டியல்

## ஜம்மு காஷ்மீர்

- சார் சினார் தீவு
- உவுளர் ஏரி தீவு
# இந்தியத் தீவுகளின் பட்டியல்

## கருநாடகம்

- பசவராஜ் துர்கா தீவு
- குரும்காட் தீவு
- அன்புத் தீவு
- நிசர்கர்தாமா
- பாவூர் உலியா
- ஸ்ரீரங்கப்பட்டணம்
- புனித மேரித் தீவுகள்
- உப்பினகுத்ரு
# இந்தியத் தீவுகளின் பட்டியல்

## கேரளா

- சவாரா தீவு
- தர்மடம் தீவு
- இடையிலகாடு தீவு
- எழுமாந்துருத்து
- குண்டுத் தீவு
- காவாய் தீவு
- கோதாடு தீவு
- குருவ தீவு
- மூலாம்பில்லித் தீவு
- மன்றோதுருத்து
- நெடுங்காடு தீவு
- பனங்காடு தீவு
- பருமலா
- பத்திரமணல் தீவு
- பிழாலா தீவு
- பூஜக்கல் தீவு
- புலிங்குன்னும் தீவு
- ராமன் தீவு
- சதார் தீவு
- வள்ளார்படம் தீவு
- வென்துருத்தி
- வைப்பீன் தீவு
- வில்லிங்டன் தீவு
# இந்தியத் தீவுகளின் பட்டியல்

## இலட்சத்தீவுகள்

இலட்சத்தீவுகள் என்பது 12 பவளத் தீவுகள், 3 பவளப் படிப்பாறைகள் மற்றும் 5 கடலடி மீன்பிடி கரைகள் கொண்ட தீவுக்கூட்டம் ஆகும். இதில் சிறியதும் பெரியதுமாக சுமார் 39 தீவுகள் உள்ளது.
- அமினிதிவி தீவுகள்
- அமினிதிவி
- பித்ரா தீவு
- பிரமகூர் பவளத்திட்டு
- செட்லட் தீவு
- செர்பனியனி பவளத்திட்டு
- கடமத்
- கில்தன் தீவு
- பெருமாள் பாறை
- கண்ணூர் தீவுகள்
- அகத்தி தீவு
- ஆந்தரோத்
- பங்காரம் தீவு
- கல்பேனி
- கவரத்தி
- பிட்டி தீவு
- சுகிலி பாறை
- கல்பாத்தி தீவு
- மினிக்காய் தீவுகள்
- மினிக்காய் தீவு
- விரிங்கிலித் தீவு
# இந்தியத் தீவுகளின் பட்டியல்

## மஹாராஷ்டிரம்

- அம்பு தீவு
- ஜவஹர் தீவு
- குறுக்கு தீவு
- எலிபெண்டா தீவு
- கோவல்கோட்டை தீவு
- குவிவளைவு தீவு
- கந்தேரி தீவு
- மாது தீவு
# முழக்கோல்

**கோல்** என்பது இரண்டு முழம் நீளமோ அல்லது எட்டு முழம் நீளமோ உடைய ஒரு குச்சி ஆகும். இது பண்டைத் தமிழர் அளப்பதற்காகப் பயன்படுத்திய கோல் ஆகும். முழக்கோல்கள் இரு வகைப்படும். அவை இரு முழம் நீளம் கொண்ட சிறுகோலும், எட்டு முழம் நீளம் கொண்ட பெருங்கோலும் ஆகும்.  
| 1 பெருங்கோல் = 16 சாண் = 8 முழம் |
| --- |
# முழக்கோல்

## தற்போதையக் கோல்கள்

தற்போதையக் கோல்கள் என்பது குச்சிகளுக்கு பதிலாக மரப்பலகை, கண்ணாடிப் பொருட்கள், நெகிழிகள் போன்றவற்றில் இருந்து உலக அளவையான மி.மீ, செ.மீ, அங்குலம் போன்ற குறிப்புகளுடன் அடங்கிய அடிக்கோல்களாக பயன்படுத்தப்படுகிறது.
# குலதெய்வம் (திரைப்படம்)

**குலதெய்வம்**, 1956 ஆம் ஆண்டு வெளிவந்த தமிழ்த் திரைப்படம். கிருஷ்ணன்-பஞ்சுவின் இயக்கத்தில் வெளிவந்த இத்திரைப்படத்தில் எஸ். வி. சகஸ்கரநாமமும் பண்டரிபாயும் முக்கியக் கதாபாத்திரங்களில் நடித்திருந்தனர். எம். ஆர். சந்தானலட்சுமி, எம். என். ராஜம், எஸ். எஸ். ராஜேந்திரன், விஜயகுமாரி, குலதெய்வம் ராஜகோபால் ஆகியோரும் இதில் நடித்தனர். இப்படத்தில் சிறப்பாக நடித்திருந்த நகைச்சுவை நடிகர் ராஜகோபாலன், குலதெய்வம் ராஜகோபால் என அழைக்கப்பட்டார். இத்திரைப்படம் 1956 ஆம் ஆண்டிற்கானச் சிறந்த தமிழ்த் திரைப்படத்துக்கான தேசிய விருதுக்குரிய தகுதிச் சான்றிதழ் பெற்றது. ஏவி மெய்யப்பனால் இத்திரைப்படம் இந்தியில் *பாபி* என்ற பெயரில் 1957 ஆம் ஆண்டு வெளியிடப்பட்டது.
# குலதெய்வம் (திரைப்படம்)

## கதைக்கான பின்னணி

1856 ஆம் ஆண்டே *இந்து விதவைகள் மறுமணச் சட்டம்* அமுலுக்கு வந்திருந்தாலும் சமுதாயரீதியாக இந்து விதவைகளின் மறுமணம் ஏற்றுக் கொள்ளப்படவில்லை. 19 ஆம் நூற்றாண்டின் இறுதியிலும் 20 ஆம் நூற்றாண்டின் தொடக்கத்திலும், இக்கருத்தை ஆதரித்தவர்களும் செயல்படுத்தியவர்களும் சமுதாயத்தில் கடுமையாகச் சாடப்பட்டனர். ஆனால் இந்தப் பிரச்சனை திரைப்படங்களுக்கு முக்கிய ஆதாரமாக அமைந்தது. பல திரைப்படங்கள் வெவ்வேறு பல மொழிகளில் இக்கருத்தை மையமாகக் கொண்டு வெளிவந்தன. இத்திரைப்படத்தின் கதை, எழுத்தாளர் பிரபாவதி தேவி சரஸ்வதி எழுதிய வங்காளக் கதையை அடிப்படையாகக் கொண்டது. இப்படத்தின் திரைக்கதையை எழுதியவர் முரசொலி மாறன். இக்கதை கூட்டுக் குடும்பத்தின் சிறப்பையும் விதவை மறுமணக் கருத்தையும் கொண்டுள்ளது.
# குலதெய்வம் (திரைப்படம்)

## கதைச் சுருக்கம்

தனது தந்தையின் மரணப்படுக்கையில் தனது சகோதர சகோதரியரைப் பார்த்துக் கொள்வதாகத் தான் செய்து கொடுத்த சத்தியத்தினைக் காப்பாற்ற பாடுபடும் மூத்த மகனாக சகஸ்கரநாமமும் அவரது மனைவியாக பண்டரிபாயும் நடித்துள்ளனர். கால்நடையாக துணி வியாபாரம் செய்யும் சகஸ்கரநாமம் தனது உழைப்பால் சொந்த ஊரிலேயே ஒரு சொந்தமாக ஒரு துணிக் கடை தொடங்கும் அளவுக்கு முன்னேற்றம் காண்கிறார். தனது மூன்று சகோதரர்களையும் வளர்த்து ஆளாக்கி திருமணமும் செய்து வைத்த பின் அவர்களது மனைவியரால் குடும்பத்தில் ஏற்படும் தகராறுகளை அவரும் அவர் மனைவியுமாகச் சமாளித்துக் குடும்பத்தை மீண்டும் ஒன்றுபடுத்துகிறார்கள். பால்ய விவாகத்தில் விதவையானத் தனது தங்கைக்கு (மைனாவதி) மறுமணம் செய்து வைக்கிறார். சமுதாய முக்கியத்துவம் கொண்ட இத்திரைப்படம் ஒரு வெற்றிப்படமாக அமைந்தது.
# குலதெய்வம் (திரைப்படம்)

## பாடல்கள்

இத்திரைப்படம் பாரதியார், பாரதிதாசன் பாடல்களையும் பட்டுக்கோட்டை கல்யாணசுந்தரம், கே. பி. காமாட்சி, ஆதமநாதன் ஆகியோர் எழுதிய பாடல்களையும் கொண்டுள்ளது.
# செந்தூரப் பாண்டி

***செந்தூரபாண்டி*** (*Sendhoorapandi*) திரைப்படம் விஜய், யுவராணி நடிப்பில் 1993 ல் வெளிவந்த திரைப்படம் ஆகும். இப்படத்தில் விஜயகாந்த், கவுதமி கெளரவ வேடத்தில் நடித்தனர். மனோரமா உள்ளிட்ட மற்றும் பலர் நடித்திருந்தனர்.  
இத்திரைப்படம் 1993 திசம்பர் 10 வெளியிடப்பட்டு, வணிக ரீதியாக வெற்றி பெற்றது.
# செந்தூரப் பாண்டி

## பாடல்கள்

இத்திரைப்படத்திற்கு தேவா இசையமைத்திருந்தார்.
# செபதேயுவின் மகன் யாக்கோபு

**செபதேயுவின் மகன் யாக்கோபு** (அரமேய மொழி Yaʕqov, Greek Ιάκωβος, இறப்பு 44&nbsp;கி.பி) என்பவர் இயேசு கிறித்துவின் பன்னிரு திருத்தூதர்களுள் ஒருவர். இவரின் பெற்றோர் செபதேயு மற்றும் சலோமி ஆவர். இவர் திருத்தூதரான புனித யோவானின் சகோதரர். அல்பேயுவின் மகன் யாக்கோபுவிடமிருந்து இவரைப் பிரித்து காட்ட இவர் பெரிய யாக்கோபு (James the Greater) என்றும் அழைக்கப்படுகின்றார்.
# செபதேயுவின் மகன் யாக்கோபு

## புதிய ஏற்பாட்டில்

யாக்கோபு இயேசுவின் முதல் சீடர்களுல் ஒருவராக விவரிக்கப்படுகிறார். ஒத்தமை நற்செய்தி நூல்களின் படி இவரும் இவரின் சகோதரரான யோவானும் இயேசுவிடமிருந்து அழைப்பு பெறும் போது தங்களின் தந்தையோடு கடர்கறையில் இருந்தனர். இயேசுவின் தோற்றம் மாறியதை (Transfiguration) கண்ட மூன்று அப்போஸ்தலர்களுல் இவரும் ஒருவராவார். சமாரியர்கள் இயேசுவை ஏற்றுக் கொள்ளாததால் யாக்கோபும் யோவானும் இயேசுவிடம், ' ஆண்டவரே, வானத்திலிருந்து தீ வந்து இவர்களை அழிக்குமாறு செய்யவா? இது உமக்கு விருப்பமா? ' என்று கேட்டார்கள். அவர் அவர்கள் பக்கம் திரும்பி, அவர்களைக் கடிந்து கொண்டார். திருத்தூதர் பணிகள் 12:2 இன் படி ஏரோது அரசன், யாக்கோபை தன் வாளால் கொன்றான். திருத்தூதர்களுல் புதிய ஏற்பாட்டில் இவரின் இறப்பு மட்டுமே பதிவு செய்யப்பட்டுள்ளது. ஆகவே பாரம்பரிய நம்பிக்கையின் படி 12 திருத்தூதர்களில் இவரே முதல் இரத்த சாட்சி என நம்பப்படுகிறது.
# செபதேயுவின் மகன் யாக்கோபு

## பக்தி முயற்சிகள்

இவர் எசுப்பானியா நாட்டின் பாதுகாவலராக கருதப்படுகின்றார். இவரின் கல்லறை கலீசியாவில் உள்ள சாந்தியாகோ தே கோம்போசுதேலா கத்தீடிரலில் உள்ளதாக நம்பப்படுகின்றது. பரம்பரியமாக இவரின் கல்லறைக்கு செல்லும் பக்தி முயர்ச்சி *புனித யாக்கோபுவின் பாதை* என அழைக்கப்படுகின்றது. இப்பக்தி -முயற்சி நடுக் காலம் முதல் பல இடங்களில் இருப்பவர்களிடம் பரவியது.  
இவரின் விழா நாள் 25 ஜூலை அன்று கத்தோலிக்க திருச்சபை, ஆங்கிலிக்கம், லூதரனியம் மற்றும் சில சீர்திருத்தத் திருச்சபைகளில் கொண்டாடப்படுகின்றது. மரபுவழி திருச்சபைகளில் 30 ஏப்ரலில் கொண்டாடப்படுகின்றது.
# செபதேயுவின் மகன் யாக்கோபு

## எசுப்பானியாவில்

பாரம்பரியப்படி சனவரி 2, 40 (கி.பி) இவருக்கு ஐபீரிய மூவலந்தீவு பகுதியில் மறைபணியாற்றிக்கொண்டிருக்கும் போது மரியாளின் காட்சி கிடைத்ததாகவும் அதன் பின்னரே இவர் எருசலேமுக்கு சென்று உயிர் துறந்ததாகவும் நம்பப்படுகின்றது. மேலும் இதன் பின் இவரின் உடல் சாந்தியாகோ தே கோம்போசுதேலா ஆலயம் அமைந்துள்ள கலீசியா கடற்கறைக்கு தேவதூதர்களால் கொண்டு வரப்பட்டதாகவும், அங்கிருந்தவர்கள் இவரின் உடலை அடக்கம் செய்ததாகவும் நம்பப்படுகின்றது. எனினும் இவரின் சீடர்களாலேயே இவரின் உடல் கொண்டுவரப்பட்டிருக்கலாம் என அறிஞர்கள் நம்புகின்றனர்.
# செபதேயுவின் மகன் யாக்கோபு

## இராணுவ ஒழுங்கு

மூர் இணத்தவர்களை வெல்ல துவங்கப்பட்ட பிரிவான *கபலேரோஸ் சான்டியாகுஸ்தாஸ்* பின்நாட்களில் ஒரு பெரும் மதிப்பிற்குறிய பிரிவாக விளங்கியது, டியேகோ வெலாஸ்க்குவெஸ் போன்றோர் இப்பிரிவின் சின்னமான புனித யாக்கோபுவின் சிலுவையை தங்களின் உடையில் பொறிக்கும் மரியாதையினைப்பெற ஆவலாயிருந்தனர்.
# செபதேயுவின் மகன் யாக்கோபு

## காங்கோ

புனித யாக்கோபுவிற்கு நடு ஆப்பிரிக்காவில் உள்ள காங்கோ பேரரசில் சிறப்பு பக்தி முயர்ச்சிகள் உள்ளது. 1483ஆம் ஆண்டு போர்த்துகீசியர் இங்கு வந்து இறங்கிய போது, இவரின் பக்தி முயர்ச்சிகளை கொண்டு வந்தனர். இந்நாட்டின் பேரரசம் முதலாம் அல்போன்சோ இவரால் தனக்கு போரில் வெற்றி கிடைத்தது என்று கூறி இவரின் விழாநாளை தேசிய விடுமுறை நாள் ஆக்கினான். காலப்போக்கில் புனித யாக்கோபுவின் நாள் காங்கோ பேரரசில் தேசிய விடுமுறை நாள் வழக்கமாகிப் போனது.. அன்று வரிகளை அன்று சேகரிக்கப்பட்டன. இராணுவ பணிக்கு தகுதி உள்ள ஆண்கள் ஆயுதமேந்தி தோன்ற பணிக்கப்பட்டனர். பொதுவாக வட்டார கொண்டாட்டங்களும், தலைநகரில் பெருவிழாவும் கொண்டாடப்பட்டன. பின் நாட்களில் இங்கிருந்த அடிமைகள் புதிய உலகிற்கு கொண்டு செல்லப்பட்டபோது இக்கொண்டாட்டங்களை உடன் எடுத்துச்சென்றனர். இந்நாள் அளவும் ஹெய்டி மற்றும் போர்த்தோ ரிக்கோவில் இவ்விழா கொண்டாடப்படுகின்றது.
# செபதேயுவின் மகன் யாக்கோபு

## இசுலாம்

திருக்குரானுக்கு உரை எழுதிய பலர் இவரை இயேசுவின் சீடரெனக்கொள்கின்றனர். அவர்கள் இவரை يعقوب என அழைக்கின்றனர்.
# செபதேயுவின் மகன் யாக்கோபு

## மொர்மனியம்

மொர்மனிய கொள்கயை உடையவர்கள் இவர் பேதுருவுடனும் யோவானுடனும் 1829-ஆம் ஆண்டு உயிர்பெற்று வந்து இக்கொள்கயின் பரப்புணரான ஜோசப் ஸ்மித்தை குருவாக திருநிலைப்படுத்தி அப்போஸ்தலிக்க வழிமரபை தொடரச்செய்ததாக நம்புகின்றனர்.
# த. நா. குமாரசாமி

**தண்டலம் நாராயண சாசுதிரி குமாரசாமி** என்னும் **த. நா. குமாரசாமி** (**T N Kumarasamay**) வங்க மொழியைப் பயின்று அம்மொழி இலக்கியங்களை தமிழில் மொழிபெயர்த்தவர். எழுத்தாளர். இதழாளர்.
# த. நா. குமாரசாமி

## பிறப்பும் குடும்பமும்

த. நா. குமாரசாமி, தண்டலம் என்னும் கிராமத்தைச் சேர்ந்த நாராயண சாசுதிரி என்பவருக்கு 1907ஆம் ஆண்டில் மகனாகப் பிறந்தவர். புகழ்பெற்ற மொழிபெயர்ப்பு எழுத்தாளரான த. நா. சேனாபதி இவர்தம் அண்ணன் ஆவார்.
# த. நா. குமாரசாமி

## கல்வி

இவர் சென்னைப் பல்கலைக் கழகத்தில் பயின்று கலை இளவர் (பி.ஏ.) பட்டம் பெற்றார். சமசுகிருதம், தெலுங்கு, வங்கம், ஆங்கிலம் ஆகிய மொழிகளைக் கற்று அவற்றில் புலமை பெற்றவராகத் திகழ்ந்தார்.
# த. நா. குமாரசாமி

## எழுத்துப் பணி

தன் அண்ணன் த. நா. சேனாதிபதியின் தாக்கத்தால் இளம்பருவத்திலே இலக்கியத்தில் ஈடுபாடுகொண்டார். கலைமகள், மணிக்கொடி, ஆனந்த விகடன் ஆகியவை உள்ளிட்ட இதழ்களில் கதைகள் எழுதினார். கலைமகள் இதழில் கி. வா. சகந்நாதன், கா. ஸ்ரீ. ஸ்ரீ ஆகியோரோடு பணியாற்றினார்.  
பங்கிம் சந்திர சட்டர்ஜி, இரவீந்திரநாத் தாகூர், சரத் சந்திரர், தாராசங்கர் பந்தோபாத்தியாய், நேதாசி சுபாசு சந்திர போசு உட்பட பல வங்க மொழி எழுத்தாளர்களின் படைப்புகளைத் தமிழில் மொழிபெயர்த்தார்.  
இவருடைய படைப்புகளைத் தமிழக அரசு 2006-07ஆம் நிதியாண்டில் நாட்டுடைமை ஆக்கியிருக்கிறது.
# ஈரளவு வெளி

**ஈரளவு வெளி** அல்லது **இருபரிமாண வெளி** (*Two-dimensional Space*) என்பது நீளம், அகலம் ஆகிய இரண்டு அளவுகளை மட்டும் கொண்ட வெளியாகும். ஈரளவு வெளியில் நீளமும் அகலமும் ஒரே தளத்திலேயே அமைந்திருக்கும்.
# ஈரளவு வெளி

## ஈரளவு வடிவக் கணிதம்

### பல்கோணிகள்

ஈரளவில் ஒழுங்கான பல்கோணிகள் முடிவில்லாதுள்ளன. அவற்றுள் சில பின்வருமாறு:-
# ஈரளவு வெளி

## ஈரளவு வடிவக் கணிதம்

### பல்கோணிகள்

#### குவிவு

சிலவ்லிக் குறியீடு ** என்பது ஒழுங்கான *p*-கோணியைக் குறிக்கும்.
| பெயர் | முக்கோணி | சதுரம் | ஐங்கோணி | அறுகோணி | எழுகோணி | எண்கோணி |
| --- | --- | --- | --- | --- | --- | --- |
# ஈரளவு வெளி

## ஈரளவு வடிவக் கணிதம்

### பல்கோணிகள்

#### வட்டம்

ஒழுங்கான ஒருகோணியையும் இருகோணியையும் ஒழுங்கான வட்டப் பல்கோணிகளாகக் கொள்ள முடியும்.
| இருகோணி |
| --- |
# ஈரளவு வெளி

## ஈரளவு வடிவக் கணிதம்

### பல்கோணிகள்

#### மிகுகோளம்

ஈரளவில் அமைந்த மிகுகோளம் வட்டம் ஆகும். இதனுடைய பரப்பளவு  
<math>A = \pi r^2</math>  
ஆகும். இங்கு <math>r</math> என்பது வட்டத்தின் ஆரை ஆகும்.
# ஈரளவு வெளி

## ஈரளவு ஆள்கூற்று முறைமைகள்

ஈரளவில் அமைந்த ஆள்கூற்று முறைமைகளுள் சில பின்வருமாறு:-
# சில்லுந்தம்

ச் சில்லுந்தம்]]
இழுவையொன்றிற்சில்லுந்தம்]]
**சில்லுந்தம்** (*Wheelie*) என்பது ஊர்தியின் பின்சில்லில் அல்லது பின்சில்லுகளில் ஏற்படும் கூடிய விசைத் திருப்பத்தால் முன்சில்லு அல்லது முன்சில்லுகள் நிலத்தை விட்டு மேலேழுகின்ற ஊர்தி நழுவியக்கம் ஆகும். சில்லுந்தங்கள் பெரும்பாலும் உந்துருளிகளிலும் ஈருருளிகளிலும் மேற்கொள்ளப்பட்டாலும் தானுந்து, உழுவுந்து போன்ற ஊர்திகளிலும் சில்லுந்தத்தை மேற்கொள்ள முடியும்.
# சில்லுந்தம்

## வரலாறு

1943ஆம் ஆண்டிலேயே ஐக்கிய அமெரிக்கக் குதிரைப் படையினர் சில்லுந்தங்களை மேற்கொள்ளும் படம் இலைவு இதழில் வெளியிடப்பட்டது. மேலும் எவல் நியெவெல் தனது உந்துருளிச் சாகசக் நிகழ்ச்சிகளில் சில்லுந்தங்களையும் மேற்கொண்டார்.
# சில்லுந்தம்

## சில்லுந்தத்தின் வகைகள்

மேற்கொள்ளப்படும் சில்லுந்தம் (காணொளி)]]
சில்லுந்தமானது பின்வரும் முறைகளில் மேற்கொள்ளப்படும்.
- *உரசிணைப்பிச் சில்லுந்தம்* உரசிணைப்பியைக் கைவிட்டு, கதியை முடுக்கி, பொறியை ஓடச் செய்து, திடீரென உரசிணைப்பியைப் பிடிப்பதன் மூலம் மேற்கொள்ளப்படும்.
- *ஆற்றற்சில்லுந்தம்* கதியை முடுக்குவதன் மூலம் எளிய முறையில் மேற்கொள்ளப்படும். இதன்போது ஊர்தியின் பொறியானது போதிய ஆற்றலைக் கொண்டிருந்தாலே முன்சில்லைத் தூக்க முடியும்.
- *துள்ளுசில்லுந்தம்* சரியான வேளையில் கதியை முடுக்கி நிறுத்துவதன் மூலம் மேற்கொள்ளப்படும்.
# சில்லுந்தம்

## சில்லுந்தத்தின் வகைகள்

### உந்துருளி

சில்லுந்தம் ஒரு பொதுவான உந்துருளிச் சாகசமாகும். உந்துருளியில் சில்லுந்தத்தை மேற்கொள்வதற்கான கொள்கையும் ஈருருளியில் சில்லுந்தத்தை மேற்கொள்வதற்கான கொள்கையை ஒத்ததெனினும் உந்துருளியில் சில்லுந்தத்தைக் கட்டுப்படுத்துவதற்குப் பின்தடுப்புகளும் முடுக்கியும் பயன்படுத்தப்படுகின்றன.  
உலகிலேயே விரைவான சில்லுந்தமானது மணித்தியாலத்துக்கு 307.86 கிலோமீற்றர் கதியில் பேட்ரிக்கு உவுர்ச்டேன்கொவ்வால் ஏப்பிரல் 18, 1999 அன்று மேற்கொள்ளப்பட்டது. ஒரு கிலோமீற்றரை விடக் கூடிய தூரம் மேற்கொள்ளப்பட்ட சில்லுந்தங்களுள் விரைவான சில்லுந்தமானது மணித்தியாலத்துக்கு 278.3 கிலோமீற்றர் கதியில் தெர்ரி கல்கோத்தால் செப்டெம்பர் 2006இல் இங்கிலாந்தின் யார்ட்சயர்ப் பகுதியிலுள்ள எல்விங்டன் வானூர்தித் தளத்தில் மேற்கொள்ளப்பட்டது.  
ஐக்கிய இராச்சியம், ஐக்கிய அமெரிக்கா போன்ற சில நாடுகளில் பொதுச் சாலையில் சில்லுந்தத்தை மேற்கொள்ளும் உந்துருளி ஓட்டுநர்கள் மீது பேரிடர் விளைவிக்கும் ஓட்டத்தை மேற்கொண்ட குற்றத்தின் காரணமாகச் சட்ட நடவடிக்கை எடுக்கப்பட்டு, பேரளவிலான ஒறுப்புப் பணம் அறவிடப்பட்டுச் சிறிது காலத்துக்கு ஊர்திகளை ஓட்டுவதற்குத் தடையும் விதிக்கப்படுகின்றது. பாக்கித்தான், இந்தியா போன்ற சில நாடுகளிலோ பொதுச் சாலையில் சில்லுந்தத்தை மேற்கோள்ளும் உந்துருளி ஓட்டுநர்களின் உந்துருளிகள் பறிமுதல் செய்யப்படுகின்றன.
# சில்லுந்தம்

## சில்லுந்தத்தின் வகைகள்

### தானுந்து

நேர்ப்பந்தயங்களின்போது தானுந்துகளைப் பயன்படுத்திச் சில்லுந்தங்கள் மேற்கொள்ளப்படுவதுண்டு.
# சில்லுந்தம்

## சில்லுந்தத்தின் வகைகள்

### ஈருருளி

மேற்கொள்ளப்படும் சில்லுந்தம்]]
ஈருருளிகளை உள்ளரங்குகளில் ஓட்டும்போதும் கட்டற்ற பாணி ஈருருளி ஓட்டத்தின்போதும் ஈருருளியில் சில்லுந்தங்கள் மேற்கொள்ளப்படுவதுண்டு.
# சில்லுந்தம்

## சில்லுந்தப் பட்டை

ஊர்தியொன்றில் சில்லுந்தத்தை மேற்கொள்ளும்போது அதன் முன்பகுதி கூடிய உயரத்துக்கு உயர்த்தப்பட்டுப் பின்னோக்கிச் சரிவதைத் தடுக்கும்பொருட்டுச் சில்லுந்தப் பட்டைகள் பயன்படுத்தப்படுகின்றன.
# சில்லுந்தம்

## திரைப்படங்களில்

- 2011இல் வெங்கட்டு பிரபுவின் இயக்கத்தில் வெளிவந்த மங்காத்தா திரைப்படத்தில் அசித்து குமார் உந்துருளியில் சில்லுந்தத்தை மேற்கொள்கின்றார்.
- 2004இல் எசு. எசு. இளங்கமௌலியின் இயக்கத்தில் வெளிவந்த கழுகு (தெலுங்கில் சை) திரைப்படத்தில் நித்தின் இரெட்டி உந்துருளியில் சில்லுந்தத்தை மேற்கொள்கின்றார்.
- சில்லுனு ஒரு காதல் திரைப்படத்தில் சூர்யா உந்துருளியில் சில்லுந்தத்தை மேற்கொள்கிறார்.
# விண்வெளியின் வானிலை

சூரியன் மற்றும் புவிக்கு அண்மித்த விண்வெளியில் ஏற்படும் மாற்றங்களே **விண்வெளியின் வானிலை** என்பதால் குறிக்கப்படும். இது புவியின் வானிலையிலிருந்து வேறுபட்டது. விண்வெளி வானிலையானது அதில் உள்ள பிளாஸ்மா, காந்தப்புலம், கதிர்வீச்சு மற்றும் ஏனைய பொருட்களில் நடைபெறும் மாற்றங்களை விபரிப்பதாகும்.
ஒளி ஆனது விண்வெளியின் வானிலையால் உருவானதாகும்.]]
# மில்கா சிங்

**மில்கா சிங்** (*Milkha Singh*, 20 நவம்பர் 1929 – 18 சூன் 2021) இந்திய தடகள விளையாட்டு வீரர். 1958 ஆம் ஆண்டு கார்டிப்பில் நடந்த காமன்வெல்த் போட்டியில் 400 மீட்டர் ஓட்டப் பந்தயத்தில் 46.16 வினாடிகளில் தூரத்தைக் கடந்து தங்கப் பதக்கத்தை வென்றவர். காமன்வெல்த் விளையாட்டுப் போட்டிகளில் தனிநபர் தடகளப் பிரிவில் தங்கம் வென்ற சுதந்திர இந்தியாவின் முதல் வீரர் மில்கா சிங். ஒலிம்பிக் தடகளத்தில் 1960 ரோமில் நடந்த கோடைக்கால ஒலிம்பிக் போட்டியிலும் 1964 இல் டோக்கியோவில் நடந்த கோடைக்கால ஒலிம்பிக் போட்டியிலும் கலந்து கொண்டு இந்தியாவுக்குப் பெருமை சேர்த்தார் மில்கா சிங். மின்னல் வேகத்தில் ஓடும் திறன் பெற்ற இவர் "பறக்கும் சீக்கியர்' என அழைக்கப்பட்டார். இத்தாலியின் தலைநகர் ரோமில் 1960ல் நடந்த ஒலிம்பிக் போட்டியில் முதல் முறையாக கலந்து கொண்டார். 400 மீ. ஓட்டத்தில் பங்கேற்ற இவர் நான்காவதாக (45.6 வினாடி)வந்தார். குறைந்த நேரம் ( 0.1 வினாடி) வித்தியாசம் என்பதால் வெண்கலப்பதக்கம் யாருக்கு என்ற அறிவிப்பு சிறிது நேரம் நிறுத்தி வைக்கப்பட்டது.‘போட்டோ பினிஷ்’ மூலம் வெற்றியாளர் நிர்ணயிக்கப்பட்டதில் தென் ஆப்ரிக்காவின் மால்கம் ஸ்பென்ஸ் 3வது இடத்தை பிடித்தார். நூலிழையில் வெண்கலப்பதக்கத்தை மில்க்கா சிங் பறிகொடுத்தார்,. இவரது குடும்பத்தினரும் விளையாட்டுத் துறையில் உள்ளவர்களே. மனைவி நிர்மல்கவுர், சர்வதேச கைப்பந்தாட்ட வீராங்கனை. மகன் ஜீவ் மில்கா சிங், மிகச்சிறந்த கோல்ப் வீரராகத் திகழ்கிறார்.
# மில்கா சிங்

## வாழ்க்கை

இன்று பாகிஸ்தானின் ஒரு பகுதியாக இருக்கும் கோவிந்த்புராவில் 1935ல் பிறந்தார் மில்கா சிங். இளம் வயதில் கால் கடுக்க நடந்ததுதான் அவர் தடகள வீரராக மாறியதற்கான ஆரம்பப் புள்ளி. தினமும் 20 கி.மீ. நடந்து சென்று கல்வி பயின்றார். 15 வயதில், இந்தியப் பிரிவினையின்போது ஏற்பட்ட கலவரத்தில், மில்கா சிங்கின் கண் முன்னாலேயே அவருடைய பெற்றோர்கள் கொல்லப்பட்டார்கள். கூடப் பிறந்த மூன்று பேரையும் கலவரத்தில் இழந்தபோது செய்வதறியாமல் தவித்தார். 'ஓடிவிடு, இல்லாவிட்டால் உன்னையும் சுட்டுக்கொன்று
விடுவார்கள்' என்று இறக்கும் தறுவாயில் தந்தை சொன்னதைக் கேட்டு பதைபதைத்துப் போனார் மில்கா சிங். அந்தச் சமயம், கலவரக்காரர்கள், கண்ணில் படும் இந்துக்களையும் சீக்கியர்களையும் கொன்று குவித்துக்கொண்டிருந்தார்கள். உயிருக்கு அஞ்சி, காட்டு வழியே ஓடி, ஒரு ரயில் நிலையத்தில் தஞ்சம் அடைந்தார், அங்கிருந்து டெல்லியில் உள்ள தன் சகோதரியிடம் அடைக்கலமானார். பிறகு, அவருடைய சகோதரரின் உதவியால் இந்திய ராணுவத்தில் சேர்ந்தார். ராணுவத்தில் மிக்குறைந்த நேரத்தில் 5 மைல்கள் ஓடும் முதல் பத்து வீரர்களுக்கு அடுத்தக்கட்ட பயிற்சிகள் அளிக்கப்படும். அதில் ஒருவராக வந்து, 400 மீ ஓட்டப்பந்தயமொன்றில் ஜெயித்தபோதுதான் தன் திறமையை அறிந்தார் மில்கா.
# மில்கா சிங்

## வாழ்க்கை

### சாதனைகள்

1956 ஒலிம்பிக்ஸில் கலந்துகொண்ட மில்கா சிங், 400 மீ ஓட்டத்தில் தங்கப் பதக்கம் வாங்கிய அமெரிக்க வீரர் சார்லஸ் ஜென்கின்ஸ், என்னென்ன பயிற்சிகள் எடுக்கிறார் என்பதை அறிந்துகொண்டு, அடுத்த இரண்டு வருடங்களில் அந்த அமெரிக்கரின் டைமிங்கைத் தாண்டிக் காண்பித்தார். அதன்பிறகு, உலகளவில் முதல் எட்டு சிறந்த தடகள வீரர்களில் ஒருவராக அறியப்பட்டார் மில்கா சிங். ஆனால், 1960 ஒலிம்பிக்ஸில் மயிரிழையில் வெண்கலப் பதக்கத்தைத் தவறவிட்டதுதான் பெரிய சோகம். காமன்வெல்த்தில் ஒரு தங்கம், ஆசியன் கேம்ஸில் 4 தங்கங்கள் என ஒலிம்பிக்ஸைத் தவிர இதர சர்வதேசப் போட்டிகளில் மில்கா சிங் எப்போதும் சாம்பியன்தான். 1960ல் பாகிஸ்தானில் ஓர் ஓட்டப்பந்தயத்துக்கு அழைப்பு வந்தபோது பழைய நினைவுகளால் அங்குச் செல்ல மறுத்தார் மில்கா சிங். ஆனால், அப்போதைய பிரதமர் நேரு விடுத்த வேண்டுகோளினால் பாகிஸ்தானுக்குச் சென்றார். பாகிஸ்தான் வீரர் அப்துல் காலிக் வெர்ஸஸ் மில்கா சிங் என்று அப்போட்டி விளம்பரப்படுத்தப்பட்டது. இதைச் சவாலாக ஏற்றுக்கொண்டு, ஏழாயிரம் பேர் கூடிய மைதானத்தில், அப்துல் காலிக்கைத் தோற்கடித்தார் மில்கா சிங். பரிசளிப்பு விழாவில், 'நீங்கள் இன்று ஓடவில்லை, பறந்து சென்றீர்கள்' என்று மில்காவைப் பாராட்டினார் ஜெனரல் அயூப் கான். அங்குதான் அவருக்கு 'ஃபிளையிங் சிங் (பறக்கும் சீக்கியர்)' என்கிற பட்டமளிக்கப்பட்டது. 'பாகிஸ்தானில் ஓடும்போது, சிறு வயதில் என் உயிரைக் காப்பாற்ற ஓடியது ஞாபகத்துக்கு வந்தது' என்கிறார் மில்கா சிங்.
# மில்கா சிங்

## வாழ்க்கை

### திரைப்படம்

மில்கா சிங்கின் வாழ்க்கை வரலாறு, 'ரேஸ் ஆஃப் மை லைஃப்' என்கிற பெயரில் புத்தகமாக வெளிவந்துள்ளது. இதை அறிந்த பல ஹிந்தி தயாரிப்பாளர்கள் மில்கா சிங்கிடம், படத்துக்கான அனுமதி கேட்டிருக்கிறார்கள். ஒன்றரைக் கோடி வரைக்கும் தரத் தயார். ஆனால், மில்கா சிங்கின் மகனும் கோல்ஃப் வீரருமான ஜீவ் இதற்கு மறுப்பு தெரிவித்திருக்கிறார். பிறகு, 'ரங் தே பசந்தி' படத்தை இயக்கிய ராகேஷ் ஓம் பிரகாஷ் மெஹ்ராவுக்கு இவ்வாய்ப்பை அளித்து, படத்துக்கான உரிமையாக ஒரு ரூபாயை மட்டும் பெற்றுக்கொண்டார் மில்கா சிங்.
# மில்கா சிங்

## விருதுகள், பதக்கங்கள்

- 1958 - ஆசிய விளையாட்டுப்போட்டிகளில் 200 மீ. மற்றும் 400 மீ. க்கான தங்கப்பதக்கம்.
- 1962 - ஆசிய விளையாட்டுப்போட்டிகளில் 400 மீ. க்கான தங்கப்பதக்கம்.
- 1959 - இந்தியாவின் பத்மஸ்ரீ விருது.
# மில்கா சிங்

## மறைவு

91 வயதான மில்கா சிங் கோவிட்-19 பெருந்தொற்று நோயால் சண்டிகரில் மறைந்தார். முன்னாள் கைப்பந்தாட்ட வீராங்கனையான 85 வயதான் இவரது மனைவி நிர்மல் கவுரும் கோவிட்-19 பெருந்தொற்று நோயால் இவருக்கு முன்னர் மறைந்தார்.
# நமிதா கபூர் (நடிகை)

**நமிதா** (, பிறப்பு:மே 10, 1981), தென்னிந்தியத் திரைப்பட நடிகை ஆவார். தமிழ் மொழியில் மட்டுமன்றி கன்னடா, தெலுங்கு, இந்தி, ஆங்கிலம் போன்ற மொழிகளிலும் இவர் நடித்திருக்கிறார். பெரிதும் கவர்ச்சியாக நடித்துப் புகழ்பெற்றுள்ளார் என்பதும் குறிப்பிடத்தக்கது. தமிழ் தொலைக்காட்சி நிகழ்நிலை நடனப்போட்டி மானாட மயிலாட நிகழ்ச்சியில் நடுவராகப் பங்கு பெற்றுள்ளார். இவர் தென்னிந்திய திரையுலகில் முக்கியமாக செயல்பட்டு வரும் ஓர் இந்திய திரைப்பட நடிகை ஆவார். தெலுங்கு காதல் திரைப்படமான "சொந்தம்" (2002) மூலம் அறிமுகமானதற்கு முன்பு, மிஸ் இந்தியா 2001 போட்டியில் பங்கேற்றார்  
நமிதா குஜராத் மாநிலம், சூரத்தில் பிறந்தார். அவரின் வீட்டில் **நமிதா கபூர்** என்ற பெயரிலே அழைக்கப்படுகிறார். நமிதா 2001 ஆம் ஆண்டு மிஸ் இந்தியா போட்டியில் கலந்து கொண்டு இரண்டாம் இடம் பெற்றார். அந்த போட்டியில் முதல் இடம் பெற்றவர் செலினா ஜெயிட்லி , மூன்றாம் இடம் பெற்றவர் திரிஷா. 'சொந்தம்' என்ற தெலுங்கு படத்தில் அவர் முதன்முதலாக நடித்தார். தமிழில் முதல் படம் 'எங்கள் அண்ணா'. எரிக் மேனிங் இயக்கிய 'மாயா' என்ற ஆங்கிலப் படத்திலும் நமிதா நடித்துள்ளார்.  
2000 களின் நடுப்பகுதியில், அவர் தமிழ் படங்களில் கவர்ச்சியான பாத்திரங்களில் நடித்ததன் மூலம் புகழ் பெற்றார். மேலும் பெரும்பாலும் பழைய நடிகர்களுக்கு ஜோடியாக நடித்தார். தசாப்தத்தின் முடிவில், தமிழ் சினிமாவில் மிகவும் பிரபலமான நடிகைகளில் நமீதாவும் இருந்தார். மேலும் தமிழகம் முழுவதும் பார்வையாளர்களிடமிருந்து வழிபாட்டு முறை போன்ற ரசிகர்களைப் பெற்றார். 2010 ஆம் ஆண்டு முதல், இவர் நடித்தத் திரைப்படங்கள் தோல்வியிலேயே முடிந்தது. திரையுலகு நமீதாவைத் தவிர்த்தது. பின்னர், திரல்ப்படங்களில் சிறு சிறு வேடங்களில் தோன்றவும், அவரது ரசிகர்கள் அவரைத் தவிர்க்கவும் தூண்டியது.
# நமிதா கபூர் (நடிகை)

## தொழில்

### 2001—2008

அழகுப் போட்டியாளராக தனது வாழ்க்கையைத் தொடங்கிய நமீதா 1998 ஆம் ஆண்டில் தனது 17 வயதில் மிஸ் சூரத் முடிசூட்டப்பட்டார். அவர் 2001 மிஸ் இந்தியா போட்டியில் பங்கேற்று நான்காவது போட்டியாளாராக வர முடிந்தது, அதே நேரத்தில் "செலினா ஜெயிட்லி" யிடமிருந்து "மிஸ் இந்தியா" என்ற பட்டம் முடிசூடினார் போட்டியின் போது அவர் பெற்ற புகழ் மும்பைக்கு செல்லத் தூண்டியது, பின்னர் அவர் தனது தொழில் வாழ்க்கையின் ஆரம்பத்தில் "ஹிமானி கிரீம்" மற்றும் "ஹேண்ட் சோப்", " அருண் ஐஸ் கிரீம்", "மாணிக்கந்த் குட்கா" மற்றும் "நைல் ஹெர்பல் ஷாம்பு" போன்ற பல தொலைக்காட்சி விளம்பரங்களையும் செய்தார். அதற்கு மேலும் இந்தி திரையுலகில் முன்னேற வாய்ப்பிலாத காரணத்தால், அவர் ஒரு ஆங்கில இலக்கிய பாடம் படிக்க எண்ணி சூரத்துக்குத் திரும்ப் திட்டம் வைத்திருந்தார். ஆனால் பின்னர் ஒரு தெலுங்கு படத்திற்கான ஆடிஷனுக்கான அழைப்பை ஏற்று, அதில் தேர்ந்தெடுத்த காதல் முக்கோணக் காதல் கதையில் வரும் இரண்டு கதாபாத்திரங்களில் ஒருவராக நடித்தார். அவரது அடுத்த படத்தில், இயக்குநர் சரண் மிகுந்த பொருட்செலவில் எடுக்கப்பட்ட அதிரடி திரைப்படமான ஜெமினி (2002), என்பதில் நடிகர் வெங்கடேசுக்கு இணையாக நடித்தது அனைவரது கவனத்தை ஈர்த்தது. மேலும் ஒரு மார்வாடி பெண்ணாக நடித்தது விமர்சன ரீதியான பாராட்டைப் பெற்றது. இந்த படத்திற்காக அவர் "பைரவி" என்ற பெயரையும் மாற்றிக்கொண்டார். ஆனால் பின்னர் அவரது அசல் பெயருக்கு மாற்றிக்கொண்டார்.  
2000 களின் நடுப்பகுதியில், அவரது உயரம் மற்றும் முதிர்ந்த தோற்றத்தினால் தமிழ் மொழித் திரைப்படங்களில் விரைவாக பிரபலமடைந்தார், திரைப்பட தயாரிப்பாளர்கள் இவரது தோற்றத்திற்கு இணையான நடிகர்களான விஜயகாந்த், சத்யராஜ், அர்ஜுன், பார்த்திபன், சுந்தர் சி. மற்றும் சரத்குமார் போன்றவர்களுடன் இணைத்து நடிக்க வைத்தனர். அத்தகைய நடிகர்களுக்கு ஜோடியாக தொடர்ச்சியான வணிக ரீதியில் வெற்றி பெற்ற *ஏய்* (2005), *சாணக்கியா* (2005) மற்றும் *ஆணை (திரைப்படம்)* (2005) போன்ற அதிரடி படங்களில் அவர் தோன்றினார். அதேபோல், அவர் மூத்த நடிகர்களுடனும் நகைச்சுவை படங்களில் தவறாமல் நடித்தார். making appearances in சித்திகின் *எங்கள் அண்ணா (திரைப்படம்)* (2004) மற்றும் சக்தி சிதம்பரத்தின் தொடர்ச்சியான ஆறு நகைச்சுவை படங்களில் நடித்தார். இந்த காலகட்டத்தில், அவர் தனது முதல் இந்தித் திரைப்படமான 'லவ் கே சக்கர் மே' எனறப் படத்தில் தோன்றினார். *நமிதா ஐ லவ் யூ* என்ற கன்னடத் திரைப்படத்தில் பணிபுரிந்தார். பின்னர் ஆங்கிலப் படமான *மாயா* என்ற படத்தில் நடித்தார். பின்னர் இப்படம் "காமசூத்ரா நைட்ஸ்" (2008) என்ற பெயரில் வெளியிடப்பட்டது.  
2007 ஆம் ஆண்டில், தமிழ் சினிமாவைச் சேர்ந்த இரண்டு முன்னணி இளைய நடிகர்களுடன் முறையே, விஜய் நடித்து ஏ. ஆர். ரகுமான் இசையில் வெளிவந்த *அழகிய தமிழ்மகன்* (2007) மற்றும் அஜித் குமார் நடித்து விஷ்ணுவர்தனின் அதிரடித் திரைப்படமான *பில்லா* (2007) போன்றப் படங்களில் தோன்றும் வாய்ப்பு அவருக்கு கிடைத்தது. இந்த காலகட்டத்தின் முடிவில், படங்களில் கவர்ச்சியாக தோன்றியதன் விளைவாக நமீதா ஒரு "வழிபாட்டு முறையை" உருவாக்கினார். ஊடகங்கள் தொடர்ந்து அவரைப் பற்றி எழுதி வந்தது.
# நமிதா கபூர் (நடிகை)

## திருமணம்

நவம்பர் 24, 2017 ஆம் ஆண்டில் இந்தியத் திரைப்பட நடிகரான 'வீரேந்திர சௌத்ரி' என்பவரைத் திருமணம் செய்துக்கொண்டார்.
# நமிதா கபூர் (நடிகை)

## நமிதா நடித்துள்ள படங்கள்

- 1. சொந்தம் - (தெலுங்கு) -2002
- 2. ஜெமினி - (தெலுங்கு) - 2002
- 3. ஒக்க ராஜு ஒக்க ராணி - (தெலுங்கு) - 2003
- 4. எங்கள் அண்ணா - (தமிழ்) - 2004
- 5. ஒக்க ராதா இதாரு கிருஷ்னுல பெல்லி - (தெலுங்கு) - 2004
- 6. அய்த்தே எண்டி - (தெலுங்கு) - 2005
- 7. ஏய் - (தமிழ்) 2005
- 8. சாணக்யா - (தமிழ்) - 2005
- 9. பம்பரக் கண்ணாலே - (தமிழ்) - 2005
- 10. நாயக்குடு - (தெலுங்கு) - 2005
- 11. ஆணை - (தமிழ்) - 2005
- 12. இங்கிலீஷ்காரன் - (தமிழ்) - 2005
- 13. கோவை பிரதர்ஸ் - (தமிழ்) - 2006
- 14. பச்சைக் குதிரை - (தமிழ்) - 2006
- 15. தகப்பன்சாமி - (தமிழ்) - 2006
- 16. நீ வேணுண்டா செல்லம் - (தமிழ்) - 2006
- 17. நீலகண்டா - (கன்னடம்) - 2006
- 18. வியாபாரி - (தமிழ்) - 2007
- 19. நான் அவன் இல்லை - (தமிழ்) - 2007
- 20. அழகிய தமிழ் மகன் - (தமிழ்) - 2007
- 21. பில்லா 2007 - (தமிழ்) - 2007
- 22. சண்ட - (தமிழ்) - 2008
- 23. பாண்டி - (தமிழ்) - 2008
- 24. இந்திரா - (கன்னடம்) - 2008
- 25. பெருமாள் - (தமிழ்) - 2009
- 26. தீ - (தமிழ்) - 2009
- 27. 1977 - (தமிழ்) - 2009
- 28. பில்லா - (தெலுங்கு) - 2009
- 29. இந்திரவிழா - (தமிழ்)
- 30. ஜகன்மோகினி - (தமிழ்)
- 31. பிளாக் ஸ்டாலோன் - (மலையாளம்)
- 32. தேசதுரோகி - (தமிழ்)(தெலுங்கு)
- 33. மாயா - (ஆங்கிலம்)
- 34. கெட்டவன் - (தமிழ்) - தயாரிப்பில்
# நமிதா கபூர் (நடிகை)

## நமிதா நடித்துள்ள தமிழ்த் திரைப்படங்கள்

- எங்கள் அண்ணா (2004)
- ஏய் (2005)
- சாணக்கியா (2005)
- பம்பரக்கண்ணாலே (2007)
- ஆணை (2005)
- இங்கிலீஷ்காரன் (2005)
- கோவை பிரதர்ஸ் (2006)
- பச்சக் குதிர (2006)
- தகப்பன்சாமி (2006)
- நீ வேணுன்டா செல்லம் (2006)
- வியாபாரி (2007)
- நான் அவன் இல்லை (2007)
- அழகிய தமிழ் மகன் - (2007)
- பில்லா - (2007)
# நமிதா கபூர் (நடிகை)

## மனிதநேய நடவடிக்கைகள்

நமிதா பாதுகாப்பாக வாகனம் ஓட்டுவதற்கான ஆதரவாளராக இருக்கிறார். ஜூன் 2012 இல், அவர் பாதுகாப்பாக வாகனம் ஓட்டுவதற்கான விழிப்புணர்வினை ஏற்படுத்த நடிகர் பரத் உடன் கூட்டுச்சேர்ந்தார். இவர் அரசியலுக்கு வரப்போவதாக 2015 ஆம் ஆண்டு அறிவித்தார்.
# நமிதா கபூர் (நடிகை)

## தொலைக்காட்சி

| 2017 | பிக் பாஸ் தமிழ் 1 | பங்கேற்பாளர் | ரியாலிட்டி தொலைக்காட்சி நிகழ்ச்சித் தொடர் |
| --- | --- | --- | --- |